Publicarea unei comunicări privind aprobarea unei modificări standard a caietului de sarcini al unei denumiri din sectorul vitivinicol, menționată la articolul 17 alineatele (2) și (3) din Regulamentul delegat (UE) 2019/33 al Comisiei

(2019/C 379/07)

Prezenta comunicare este publicată în conformitate cu articolul 17 alineatul (5) din Regulamentul delegat (UE) 2019/33 al Comisiei (1)

COMUNICARE PRIVIND APROBAREA UNEI MODIFICĂRI STANDARD

„Monterrei”

Număr de referință: PDO-ES-A1114-AM02

Data comunicării: 8.8.2019

DESCRIEREA ȘI MOTIVELE MODIFICĂRII APROBATE

1. Modificarea randamentului de extracție

Descriere și motive

Se solicită majorarea randamentul de extracție de la 74 de litri de vin per 100 de kilograme de struguri.

Motive

Această modificare este justificată de faptul că tehnologia modernă utilizată pentru producerea vinurilor permite obținerea unor randamente de extracție mai mari decât cele admise în prezent, fără compromisuri în privința calității.

2. Modificarea descriptorilor caracteristicilor organoleptice

Descriere și motive

Se stabilesc definiții noi în cadrul descrierilor vinurilor.

Justificare: Descrierea organoleptică trebuie să fie cât se poate de obiectivă și să evite termenii hedonici și deci subiectivi, care complică procesul de acreditare a testelor efectuate în scopul certificării vinurilor cu denumire de origine.

DOCUMENT UNIC

1. Denumirea produsului

Monterrei

2. Tipul de indicație geografică

DOP – denumire de origine protejată

3. Categoriile de produse vitivinicole

1. Vin

4. Descrierea vinului (vinurilor)

VIN – Vin alb

Aspect: limpede și strălucitor. Culoarea variază de la galben pal la auriu.

Aromă: fructată, din una dintre categoriile „fructe de livadă” și „fructe tropicale”.

Gust: fructat, din una dintre categoriile „fructe de livadă” și „fructe tropicale”. Raport echilibrat între alcool și aciditate. Persistență medie sau final prelung.

Conținutul de zaharuri nu trebuie să depășească 4 grame per litru, sau 9 grame per litru dacă aciditatea totală, exprimată în grame de acid tartric per litru, nu este cu mai mult de 2 grame per litru mai mică decât conținutul de zahăr rezidual.

Caracteristici analitice generale Tăria alcoolică totală maximă în volume (în % vol.) Tăria alcoolică dobândită minimă în volume (în % vol.) 11 Aciditatea totală minimă 4,5 grame per litru, exprimată ca acid tartric Aciditatea volatilă maximă (în miliechivalenți per litru) 12,5 Conținutul total maxim de dioxid de sulf (în miligrame per litru) 160

VIN – Vin roșu

Aspect: limpede și strălucitor, cu o intensitate medie-înaltă a culorii. Culoarea variază de la roșu-violet la roșu-castaniu.

Aromă: fructată, din una dintre categoriile „fructe roșii” și „fructe negre”.

Gust: fructat, din una dintre categoriile „fructe roșii” și „fructe negre”. Raport echilibrat între alcool și aciditate. Persistență medie-înaltă.

Conținutul de zaharuri nu trebuie să depășească 4 grame per litru, sau 9 grame per litru dacă aciditatea totală, exprimată în grame de acid tartric per litru, nu este cu mai mult de 2 grame per litru mai mică decât conținutul de zahăr rezidual.

Caracteristici analitice generale Tăria alcoolică totală maximă în volume (în % vol.) Tăria alcoolică dobândită minimă în volume (în % vol.) 11 Aciditatea totală minimă 4,5 grame per litru, exprimată ca acid tartric Aciditatea volatilă maximă (în miliechivalenți per litru) 13,3 Conținutul total maxim de dioxid de sulf (în miligrame per litru) 150

VIN – Vinuri albe „Barrica”, „Crianza Reserva” și „Gran Reserva”

Aspect: limpede și strălucitor. Culoarea variază de la galben pal la auriu.

Aromă: fructată, din una dintre categoriile „fructe de livadă” și „fructe tropicale”, dar trebuie să fie prezente și note de mirodenii sau de prăjit.

Gust: fructat, din una dintre categoriile „fructe de livadă” și „fructe tropicale”, dar trebuie să fie prezente și note de mirodenii sau de prăjit. Raport echilibrat între alcool și aciditate. Persistență medie-înaltă.

Conținutul de zaharuri nu trebuie să depășească 4 grame per litru, sau 9 grame per litru dacă aciditatea totală, exprimată în grame de acid tartric per litru, nu este cu mai mult de 2 grame per litru mai mică decât conținutul de zahăr rezidual.

Caracteristici analitice generale Tăria alcoolică totală maximă în volume (în % vol.) Tăria alcoolică dobândită minimă în volume (în % vol.) 11,5 Aciditatea totală minimă 4,5 grame per litru, exprimată ca acid tartric Aciditatea volatilă maximă (în miliechivalenți per litru) 18 Conținutul total maxim de dioxid de sulf (în miligrame per litru) 160

VIN – Vinuri roșii „Barrica”, „Crianza Reserva” și „Gran Reserva”

Aspect: limpede și strălucitor, cu o intensitate medie-înaltă a culorii. Culoarea variază de la roșu-violet la roșu-castaniu.

Aromă: fructată, din una dintre categoriile „fructe roșii” și „fructe negre”, dar trebuie să fie prezente și note de mirodenii sau de prăjit.

Gust: fructat, din una dintre categoriile „fructe roșii” și „fructe negre”, dar trebuie să fie prezente și note de mirodenii sau de prăjit. Raport echilibrat între alcool și aciditate. Persistență medie-înaltă.

Conținutul de zaharuri nu trebuie să depășească 4 grame per litru, sau 9 grame per litru dacă aciditatea totală, exprimată în grame de acid tartric per litru, nu este cu mai mult de 2 grame per litru mai mică decât conținutul de zahăr rezidual.

Caracteristici analitice generale Tăria alcoolică totală maximă în volume (în % vol.) Tăria alcoolică dobândită minimă în volume (în % vol.) 12 Aciditatea totală minimă 4,5 grame per litru, exprimată ca acid tartric Aciditatea volatilă maximă (în miliechivalenți per litru) 20 Conținutul total maxim de dioxid de sulf (în miligrame per litru) 150

5. Practici vitivinicole

(a) Practici oenologice esențiale

Practică oenologică specifică

În procesul de producție, cel puțin 60 % din struguri trebuie să provină din soiurile Dona Branca, Godello și Treixadura, în cazul vinurilor albe, și Mencía și Merenzao, în cazul vinurilor roșii.

Randamentul de extracție nu trebuie să depășească 65 de litri de must per 100 kg de struguri albi și 70 de litri în cazul strugurilor roșii.

Nu este permisă utilizarea preselor continue.

Este interzisă folosirea zdrobitoarelor centrifugale de mare viteză.

Nu este permisă practica preîncălzirii strugurilor sau a încălzirii musturilor sau a vinurilor în prezența tescovinei.

Nu se pot folosi așchii de lemn de stejar în procesul de vinificație și în procesele ulterioare.

Practica de cultivare

Densitatea de plantare este, în mod obligatoriu, între minimum 3 000 de butuci/ha și maximum 5 000 de butuci/ha.

(b) Producții maxime

SOIURILE ALBE ȘI ROȘII AUTORIZATE

12 000 de kilograme de struguri la hectar

SOIURILE ALBE PREFERATE

11 000 de kilograme de struguri la hectar

SOIURILE ROȘII PREFERATE

10 000 de kilograme de struguri la hectar

VINURILE ALBE

84,36 de hectolitri la hectar

VINUL ROȘU

79,92 de hectolitri la hectar

6. Arealul geografic delimitat

Arealul delimitat este împărțit în două subareale:

— Valle de Monterrei, care include părți ale localităților Castrelo do Val, Monterrei, Oímbra și Verín și

— Ladera de Monterrei, care este format din localitatea Vilardevós și din părți ale localităților Castrelo do Val, Oímbra, Monterrei, Verín și Riós.

Întregul areal se află în provincia Ourense, în comunitatea autonomă Galicia.

7. Soiul (soiurile) principal(e) de struguri de vin

MENCÍA

MERENZAO

TREIXADURA

GODELLO

DOÑA BLANCA - DONA BRANCA

8. Descrierea legăturii (legăturilor)

Cu precipitații reduse și temperaturi ridicate în timpul verii și cu o mare amplitudine termică între zi și noapte în perioada de maturare, clima este optimă pentru dezvoltarea soiurilor de viță-de-vie utilizate, care sunt în majoritate soiuri autohtone selecționate de-a lungul anilor.

De asemenea, alegerea celor mai bune terenuri și utilizarea unor tehnici de cultivare adaptate la soiurile din zonă, în special a sistemelor de conducere și de tăiere, menite a asigura controlarea potențialului vitivinicol, influențează caracteristicile vinurilor, aromele florale și fructate și gustul echilibrat.

9. Alte condiții esențiale (ambalarea, etichetarea, alte cerințe)

Cadrul juridic:

În legislația națională

Tipul condiției suplimentare:

Ambalarea în arealul geografic delimitat

Descrierea condiției:

Ambalarea are loc în arealul geografic delimitat.

Cadrul juridic:

În legislația națională

Tipul condiției suplimentare:

Dispoziții suplimentare privind etichetarea

Descrierea condiției:

Pe etichete, înălțimea caracterelor care compun denumirea trebuie să fie de minimum 4 mm.

Toate ambalajele produselor destinate consumului trebuie să poarte un sigiliu sau o contraetichetă numerotat(ă) furnizat(ă) de consiliul de reglementare. Contraeticheta respectivă include logoul denumirii de origine, prevăzut în anexa II la caietul de sarcini.

Link către caietul de sarcini

http://mediorural.xunta.gal/fileadmin/arquivos/alimentacion/produtos_calidade/2018/Pliego_de_condiciones_DOP_MONTERREI_agosto_2018_CCC.pdf

(1) JO L 9, 11.1.2019, p. 2.